ConseggioLigure/zenamt huggingface dataset:
Italiano: Sul soffitto

Usciva di notte da uno sportello sul soffitto, e camminava a testa in giù, perché la metà che gli spettava era quella del soffitto fino a mezza stanza, la sua parte dell’universo, mentre la nostra è quell’altra, dal pavimento in su, fino a mezz’aria e oltre non possiamo andare; il nostro mondo è sempre quindici centimetri più in basso del suo. Ma quella è la nostra natura; siamo sempre a metà della strada e non possiamo mai arrivare a destinazione. Non importa da dove parti: sarai sempre lì, troppo vicino per andare indietro, troppo lontano per arrivare. Una legge non scritta ci proibisce di andare più in su; avremo sempre da sospirare mezzo centimetro in più: sul soffitto procede una vita voltata a rovescio, con cui noi non abbiamo niente da spartire. I visi, il mio e della mia famiglia, appassiscono sempre di più, da quando li vediamo raggrupparsi sugli angoli delle stanze; a volte pregano; ma cosa pregano, chi pregano?

Ligure: In sciâ soffita

O sciortiva a-a neutte da un portello in sciâ soffita, e o camminava à testa in zu, perché a meitæ chi ghe pertoccava a l’ea quella da-a soffita fin à meza stançia, a seu parte de l’universo, tanto che a nòstra a l’é quell’atra, da l’astrego in sciù, fin à mez’äia e ciù in là no poemmo anâ; o nòstro mondo o l’é delongo chinze çentimetri ciù in basso do sò. Ma quella a l’é a nòstra natua; semmo delongo à meitæ da stradda e no poemmo mai arrivâ à destin. No impòrta da donde ti parti: ti saiæ sempre lì, tròppo vexin pe anâ inderê, tròppo lontan pe arrivâ. Unna leze no scrita a ne proibisce d’anâ ciù in sciù; aviemo delongo da sospiâ mezo çentimetro in ciù: in sciâ soffita a va avanti unna vitta giâ a-a reversa, che niatri no gh’emmo ninte da vedde. E cae, a mæ e da mæ famiggia, vëgnan passe da maniman de ciù, da quande î veddemmo arrecampâse in scî canti de stançie; de vòtte pregan: ma cöse pregan, chi pregan?
Italiano: L’uomo a tavola

Adesso a questo tizio, seduto alla mia tavola, che mi guarda e non dice niente; chi ha il coraggio di dirgli che se ne vada? Non so neppure più chi è, né quando è entrato qui. Era vecchio, era giovane? Ad una cert’ora bisogna dargli la cena, altrimenti sembra che io sia senza cuore. È uno che mangia sempre, affamatissimo, ingoia di tutto come giuramenti falsi; poi fuma anche una sigaretta. Non si può andare avanti a questo modo; e infatti l’altro ieri, mentre mangiava, la bistecca ai ferri ha iniziato a rosicchiargli mezza bocca, poi la guancia. Lui non si è spaventato, si è lasciato mangiare tranquillissimo; quando si è messo a fumare, la sigaretta gli ha mangiato l’altra metà della faccia. Oggi il tavolo di cucina lo ha stretto in un abbraccio mortale, con le ossa che scricchiolavano tra le zampe d’acciaio della tavola; poi tutto è tornato come prima che lui arrivasse in questa casa.

Ligure: L’òmmo à töa

Oua sto lemo chì, assettou a-a mæ töa, ch’o m’ammia e o no dixe ninte; chi gh’à cheu de dîghe ch’o se ne vagghe? No sò manco ciù chi o l’é, ni quand’o l’é introu chì coscì. O l’ea vegio, o l’ea zoeno? À unna çert’oa bisà dâghe da çeña, donca pâ che segge sensa cheu. O l’é un ch’o mangia delongo, abbrascou à ciù no dî, o còlla zu de tutto che pan zuamenti fäsci; dapeu o se fumma ascì unna çigaretta. No se peu anâ avanti de sta mainea; e de fæto vantëi, tanto ch’o mangiava, a costiggeua a-i færi a gh’à comensou rosiggiandoghe meza bocca, dapeu a masca. Lê o no s’è sciätou, o s’é lasciou mangiâ bello queto; quande o s’é misso à fummâ, a çigaretta a gh’à mangiou l’atra meitæ da caa. Ancheu a töa de coxiña a l’à serrou inte un abbrasso mortâ, co-e òsse che scrosciva tra e sampe d’äsâ da töa; dapeu tutto o l’é vegnuo torna comme avanti che lê o l’arrivesse inte sta cà.
Italiano: I monaci incappucciati

Chi, contro il lume della luna vide il passaggio dei monaci incappucciati? Sono solo ombre che sfiorano l’acqua brunita, che parla con gli elementi della creazione; dai fondali liquidi senza confini si spargono oltre il mondo, scivolano a complottare con la terra, con il vento, con i falò accesi nei greti; le ombre mormorano a chi le può udire. Squillano come monete le anime dei bambini d’argento che saltellano nei fondali verdi, che la luna richiama. Per lo stretto passaggio della luna le ombre dei monaci vanno per i sentieri senza morte e i loro passi risuonano comme monete sprecate in lontananza, con la voce d’argento, e la porta di bronzo si chiude con rumore di campana pesante sull’ultimo spiraglio di luce.

Ligure: I moneghi incappussæ

Chi contra o lumme da luña o l’à visto o passaggio di moneghi incappussæ? En solo che ombre che fiezzan in sce l’ægua brunia, ch’a raxoña co-i atri elementi da creaçion: da-i fondi lichidi sensa termi se spantegan ciù in là do mondo, scuggian à fâ gazibbe co-a tæra, co-o vento, co-i foei açeixi inte giæe; e ombre mormoggian à chi ê peu sentî. Schillan comme monæe e anime di figgeu d’argento che bottezza inti fondæ verdi, che a luña a reciamma. Pe-o streito passaliçio da luña e ombre di moneghi van pe-i sentê sensa mòrte e i seu pasci ciòccan comme monæe asgreiæ in lontanansa, co-a voxe d’argento, e a pòrta de bronzo a se særa con fô de campaña pesoña in sce l’urtimo resciöo de luxe.
Italiano: I visi di pietra – 1

Il sorgere dell’alba rischiara i crepacci e desta i musi appuntiti delle rocce, che possono parlare tra loro soltanto in quel momento, perché solo allora esistono, a causa dell’inclinazione del sole, che gli dà l’aspetto di un viso umano. Ed esse parlano, dal silenzio dei secoli, ma non si ascoltano; ognuna di loro crede di essere la sola e l’unica ad avere qualcosa da dire. Gli arrivi di fronte, a quell’ora, dopo tanta strada, e vorresti loro domandare tante cose, ma che cosa per prima? Esse dicono dal fondo dei secoli che il lievito della vita è il dolore, che passa di padre in figlio proprio come il crescente del pane passa da un pane all’altro, da un secolo all’altro. La vita, che è fatta a cerchi concentrici, appartiene a tutti, e non è di alcuno, e tutto viene a noi e ritorna a quel centro, che è da sempre e non è mai stato.

Ligure: E cae de pria – 1

O spægâ de l’arba o rescciæa e ligge e o l’addescia i mori appissui de ròcche, che peuan raxonâ tra de lô solo che inte quello momento, perché solo che aloa existan, in caxon de l’inclinaçion do sô, chi ghe dà a tornua de unna caa umaña. E lô parlan, da-o scilençio di secoli, ma no se stan manco à sentî, ciaschiduña de lô a se credde d’ëse a sola e l’unica à avei quarcösa da dî. Ti gh’arrivi promê, à quell’oa, dòppo tanto cammin, e ti ghe vorriësci domandâ tante cöse, ma cöse pe-a primma? Lô dixan da-o fondo di secoli che o levou da vitta o l’é o dô, ch’o passa de poæ in figgio pròpio comme o crescente do pan o passa da un pan à l’atro, da un secolo à l’atro. A vitta, ch’a l’é fæta à çerci un drento l’atro, a l’appartëgne à tutti, ma a no l’é de nisciun, e tutto o ne vëgne e o va torna inderê à quello çentro, ch’o l’é da sempre e o no l’é mai stæto.
Italiano: I visi di pietra – 2

Il viso di pietra ti risponde e, mentre esce dall’abisso della notte, annichilito dai secoli, consunto dalla pioggia delle stagioni trascorse, mostra le sue ossa; il dolore e la sofferenza sono quelli che consentono di vivere; se non fosse per essi non avremmo né speranza né intelligenza, la nostra vita sarebbe come quella degli animali, che non sanno di dover morire, ma vanno per la loro strada come se dovessero campare per sempre; eccellenza matura dei sensi appagati come la frutta al finire dell’estate, il nostro sereno cammino ritorna al punto di partenza, da dove non si è mai mosso. Il frutto maturo cola la pienezza dei succhi e non è mai cresciuto e non appassisce mai e la nascita e la morte sono illusioni, che non diminuiscono la pienezza dell’essere.

Ligure: E cae de pria - 2

A caa de pria a te responde e, tanto ch’a sciòrte da l’abimmo da neutte, annecoia da-i secoli, frusta da l’ægua de saxoin passæ, a fa vedde e seu òsse; o dô e o patimento son quelli che consentan de vive; se no foïse pe lô no aviëscimo ni speransa ni inzëgno e a nòstra vitta a saiæ comme quella de bestie, che no san d’avei da moî, ma van pe-o sò cammin comme s’aësan da scampâ pe delongo; ricella meuia di sensci appagæ comme a fruta a-o finî da stæ, o nòstro sen cammin o l’arriva torna a-o ponto de partensa, da donde o no s’é mai mesciou. O fruto meuio o coa a pinessa di sughi e o no l’é mai cresciuo e o no ven mai passo e a nascion e a mòrte en de inluxoin, che no ammerman a pinessa de l’ëse.
Italiano: Pavimento rosa

Il vascello della luna, bolla di vento, sale a galla sui baratri che echeggiano di chiarori rossi da lungi e fa luce alle stradine del bosco; d’improvviso il sentiero vibra sotto i nostri piedi, l’erba umida ci fa scivolare, la strada si solleva, tenta di catturarci: la stradina non è una via morta, ma è la lingua di un animale immenso, che abbiamo destato camminandovi sopra e bisogna che ci affrettiamo, prima che ci spazzi via, o che ci ingoi. Bussiamo alla porta di una catapecchia nel bosco, vecchissima; viene ad aprirci una vecchia pallida nel viso immobile e le chiediamo di entrare, unico modo di metterci al riparo ed evitare di finire nella pancia del mostro. Non sappiamo neppure se ci capisce; ma apre la porta e ci lascia entrare. Con una voce monotona ci dice di accomodarci. Nella stanza dove c’è la stufa accesa ci accorgiamo che il pavimento è morbido, di colore rosa, con delle papille rosse, proprio come la lingua di un immenso essere vivente.

Ligure: Astrego de cô reusa

O vascello da luña, ampolla de vento, o se ïsa à pego in scê ligge che reseunna de ciæi  rosci da aluxi e o fa luxe a-i strazzetti do bòsco; tutt’assemme o sentê o sobrilla sotta i nòstri pê, l’erba umea a ne fa scuggiâ, a stradda a se solleva, a çerca à acciappâne: o strazzetto o no l’é un cammin mòrto, ma o l’é a lengua de unna bestia stramesuâ, ch’emmo addesciou de camminâghe in çimma e bisà che s’asprescemmo, avanti ch’a ne spasse via, ò ch’a ne ingoe. Picchemmo da-a pòrta de un tanabeuso into bòsco, vegio comme tutto; ne vëgne à arvî unna vegia con a caa futa, sensa movemento, e ghe domandemmo de intrâ, unica mainea de mettise a-o redòsso e schivâ de finî inta pansa do mostro. No semmo manco s’a ne capisce; ma a l’arve a pòrta e a ne lascia intrâ. Con unna voxe monòtona a ne dixe de accommodâse. Inta stançia donde gh’é a stiva açeisa s’accorzemmo che l’astrego o l’é sciòcco, de cô reusa, con di pontin rosci, propio comme a lengua de un stramesuou ëse ch’o vive.
Italiano: La conchiglia

La conchiglia in cui si ode il mare, se le avvicini l’orecchio; sentiremo ancora rotolare la rena delle spiagge oltre l’orlo del mondo? Arriveremo mai alle aule dorate, dove il sole non tramonta? I suoi pavimenti splendenti dove la luce non muore sono seppelliti nelle pieghe della memoria, ma mio padre una volta me lo raccontava, parlando di quanto sia breve il nostro cammino su questa terra e non sapeva di essere già dentro al grande palazzo. Neppure io sono mai più uscito di là, e mai più ne uscirò. Mio padre me lo raccontava nell’ombra della sera, quando i grandi cipressi delle colline tengono consiglio e le cicale tacciono per lasciarli parlare. I piani più alti del mondo si rinfrancano in una luce d’oro. Mio padre inchiodato alla macchina da scrivere da migliaia di anni, trascriveva nei suoi fogli le verità supreme, che neppure lui conosceva; poi, alla fine della giornata, le bruciava. Ma a volte, se non prendevano fuoco, ne faceva tante palline e le ingoiava. Tante linguine allora uscivano intorno alla scrivania e sul pavimento e si muovevano veloci, come a dire: siamo qui, siamo qui.

Ligure: A scheuggioa

A scheuggioa che se ghe sente o mâ drento, se ti gh’arrembi l’oegia; sentiemo ancon arrigoâse l’ænin de ciazze a-o de là de l’oexin do mondo? Arriviemo mai a-i salloin d’öo, donde o sô o no tramonta? I seu astreghi schillenti donde a luxe a no meue son seppellii inte ceighe da memöia, ma mæ poæ unna vòtta o me ô contava, con raxonâ de comm’o l’é curto o nòstro cammin in sce sta tæra e o no saiva ch’o l’ea za de drento a-o grande palaçio. Manco mi no son mai ciù sciortio de de là, e mai ciù no ne sciortiò. Mæ poæ o me ô contava inte l’ombra da seia, quande i grendi çipresci de cheulloe tëgnan conseggio e e çigae s’attaxentan pe lasciâli parlâ. I cen ciù erti do mondo se rescioan inte unna luxe d’öo. Mæ poæ, stæto inciöou a-a machina da scrive da miggiæa de anni, o transcriveiva inti seu feuggi e veitæ supremme, che manco lê o ê saiva; dapeu, a-a fin da giornâ, o ê bruxava. Ma de vòtte, se no piggiavan feugo, o ne fava tanti mallocchetti e o î collava. Tante lenguette aloa sciortivan d’in gio a-a scrivania e in scê l’astrego e se mesciavan leste, comme pe dî: semmo chì, semmo chì.
Italiano: I personaggi della fiaba

E i personaggi della fiaba di stasera, posati nella quiete della notte, gli alberi, i batuffoli di bambagia delle nuvole, i muri delle case, la luna, le lampade fioche dietro le finestre, le porte sempre chiuse; le ombre, soprattutto le ombre che si muovono e si mischiano, non sono cose senz’anima, ma tutte quante parlano fra di loro, discutono di non si sa che, si narrano segreti che nessuno conosce. E tu lo sai, che strade e sentieri hanno un’anima, ma non hanno niente di strano e tremendo, che possa incutere timore davvero. Gli anni, anche quelli più lontani, non sono mai trascorsi, quelli futuri sono già arrivati; sono lì, dietro l’angolo del palazzo, dove odi la voce del vicino di casa, morto da dieci anni; sarà sul terrazzino a prendere il caffè, ma paura non ne hai.

Ligure: I personaggi da föa

E i personaggi da föa de staseia, appösæ inta quete da neutte, i erboi, i malòcchi de bambaxo de nuvie, e miage de case, a luña, e lampe sciòppoe derê i barcoin, e pòrte delongo serræ; e ombre, sorvetutto e ombre che se mescian e se mesccian, no son cöse sens’anima, ma tutte quante se parlan tra de lô, raxoñan de no se sa cöse, se contan segretti che no conosce nisciun. E ti ti ô sæ, che stradde e sentê gh’an unn’anima, ma no gh’an ninte de stranio e tremendo, ch’o pòsse mette temmansa in davei. I anni, fiña quelli ciù lonten, no son mai passæ, quelli da vegnî son za arrivæ; son lì derê a-o canto do palaçio, donde ti senti a voxe do vexin de cà, ch’o l’é mòrto da dex’anni; o saià in sciô poggiölo à piggiâ o cafè, ma poia no ti n’æ.
Italiano: La sentinella

Da quando si fa sera fino al primo sorgere del sole, sull’ultimo angolo a destra del nostro palazzo condominiale, una sentinella monta di guardia. La si vede solo di sbieco, da questa distanza, ma c’è. Chi sia, nessuno lo sa; qualcuno crede che sia un’illusione ottica, l’ombra dello spigolo di una grondaia contro un terrazzino, forse. Ma a volte, guardando bene, si vede che la sentinella si muove, anche se appena appena. Un vicino che non riesce a dormire? Un’anima dell’altro mondo, che ci vuole proteggere con la sua presenza? Oppure un’oscura minaccia? Un avviso per chi si ostina a vivere in questo mondo di farfallette? Una guida verso le stelle, o verso la perdizione? Tanti hanno tentato di arrivare a quell’appartamento, a parlare con chi vi abita, ma nessuno vi è mai riuscito. In quell’angolo, quando ci arrivi, per le scale grigie e piene di polvere, non c’è alcuna porta, ma solo un muro liscio. Ma tutte le sere la sentinella è sul terrazzino e al primo chiarore dell’alba si ritira; illusione ottica, delegato di celesti abissi, messaggero di precipizi infuocati.

Ligure: O façionê

Da quande ven seia scin a-o primmo spægâ do sô, in sce l’urtimo canto a-a drita do nòstro casamento, un façionê o monta de guardia. Ô se vedde solo che de sbiascio, da sta distansa, ma o gh’é. Chi o segge, no ô sa nisciun; quarchidun se credde ch’a segge unn’inluxon òttica, l’ombra do spigo de unna grondaña contra un poggiölo, fòscia. Ma de vòtte, d’ammiâ ben, se vedde che o façionê o se mescia, mæximo se à ïsa à ïsa. Un vexin ch’o no riësce à dormî? Unn’anima de l’atro mondo, ch’a ne veu proteze co-a seu presensa? Ò se donca unn’oscua menassa? Un arregòrdo pe chi testarda à vive inte sto mondo de parpaggeue? Unna ghia verso e stelle, ò verso a perdiçion? Tanti an çercou à arrivâ à quello scito, à parlâ à chi ghe stà de cà, ma nisciun no gh’é mai arriescio. Inte quello recanto, quande ti gh’arrivi, de pe-e scæ grixe e piñe de pua, no gh’é nisciuña pòrta, ma solo che unna miagia liscia. Ma tutte e seie o façionê o l’é in sciô poggiölo e a-o primmo ciæo da mattin o s’arretia: inluxon òttica, delegou de çelesti abimmi, messaggê de ligge affogæ.
Italiano: Angeli e diavoli

Non sapete che i diavoli verso mezzogiorno afferrano con le grinfie i batacchi delle campane e ci danno dentro suonando a distesa? Io li ho visti, quando si rincorrono in cielo e si arrampicano sui giorni di cenere squarciati dai lampi; abbrancano per le sottovesti cenciose gli angeli e i santi e salgono sempre più in alto tra la grandine, in lente volute a forma di spirale. Ora che gli angeli sono fuggiti verso i regni del tramonto, i diavoli si posano sconfitti ma non rassegnati sui tetti delle case, sulle balaustre delle chiese; e da lì seduti guardano fisso lo specchio del mare, che gli parla di ciò che  furono in altri tempi, e là dove splende uno squarcio verso le stelle, percepiscono che il mondo scende con grandi ali aperte verso il grande mistero.

Ligure: Angei e diäi

No ô sei che i diäi verso a meza abbæran co-e ciöte i battaggi de campañe e lì ghe dan à sunnâ à desteisa? Mi î ò visti, che se scoran in çê e s’arrampiñan a-e giornæ de çenie strassæ da-i scenti; agguantan de pe-e fädette çinsose i angei e i santi e montan da maniman ciù in erto tramezo a-a gragneua, à lenti gii in forma de cheuggioa. Oua che i angei en scappæ verso i regni do tramonto, i diäi se pösan battui ma no rescignæ in scî teiti de case, in scê baleuistræ de gexe; e de de lì assettæ ammian fisso o spegio do mâ, ch’o ghe parla de cöse son stæti a-i tempi de unna vòtta, e là donde luxe un sguaro verso e stelle, sentan che o mondo o chiña co-e grende ae averte verso o grande mistëio.
Italiano: Dio, Patria, Famiglia

Come pedine degli scacchi passiamo dal quadratino bianco a quello nero, ma in fin dei conti non andiamo mai da nessuna parte; i popoli e i re si incanalano e si affollano per strade e vicoli d’inverno, tutti insieme al nevischio, e i nostri ragionamenti si attorcigliano attorno alle cose, come delle spirali di nebbia, per nascondere la verità; che non hanno alcun senso, che Dio, Patria, Famiglia sono ipostatizzazioni di noi stessi, quando il cuore non ci basta per essere quell’uomo in marcia verso più alte cime, che voleva il Nietzsche, sono immagini nate da noi per tutti quelli che – e siamo la maggioranza – non possono capire che noi stessi l’abbiamo partorite, e non sono in grado di guardare tanto in alto da vedere Dio, perché non serve mettersi in punta di piedi.

Ligure: Dio, Patria, Famiggia

Comme pediñe di scacchi passemmo da-o quaddretto gianco a-o quaddretto neigro, ma gia che te regia no anemmo mai da nisciuña parte; i pòpoli e i re se incannellan e s’asprescian pe stradde e carroggi d’uverno, tutti insemme a-o gämisto, e i nòstri raxonamenti se intortignan d’in gio a-e cöse, comme de cheuggioe de negia, pe intaffoâ a veitæ: che no gh’an nisciun senso, che Dê, Patria, Famiggia son de ipostatizzaçioin de niatri mæximi, quande o cheu o no ne basta à ëse quell’òmmo in marcia verso ciù erte çimme, che o Nietzsche o voeiva; son de imagine nasciue da niatri pe tutti quelli che – e semmo i ciù tanti – no peuan accapî che niatri mæximi l’emmo appartoie, e no son boin d’ammiâ tanto in erto da vedde o Segnô, perché no serve che se mettan in ponta de pê.
Italiano: Siamo spiati

I grumi incanagliti delle nuvole intrecciano discorsi pretestuosi e cupi, snocciolano pettegolezzi e ciance di un gomitolo senza capi; siamo spiati da mostri smisurati, che sono da tutte le parti, che sono privi di forma e hanno tutte le forme, che ci potrebbero schiacciare quando vogliono. Queste notti d’estate, in cui abbiamo tutte le finestre aperte, loro possono guardarci meglio dentro casa e infatti stanotte mi sono destato d’improvviso e ho visto un occhio grosso come un fanale, che mi guardava dalla finestra. Sono corso a vedere, ma non c’era nessuno. «Mamma, mamma!» – ho urlato – «Ci guardano, ci tengono sotto controllo!». Ma improvvisamente mi sono ricordato che lei non c’era, non c’è più da moltissimi anni. Ma quando siamo in qualche pericolo il tempo che è passato non conta niente, e tutto ricomincia dal principio come se non fosse mai successo niente, nella nostra vita. E i ghirigori del nulla si incrociano con il nulla, e tutto l’essere è gonfio di nulla. «Ci tengono tra le loro zampe, – ho detto – io e te e tutto il caseggiato».

Ligure: Semmo spiæ

I mallòcchi accanaggiæ de nuvie intressan raxoæle luveghe, desgheuggian ciæti e parli de un remescello sensa commandeuia; semmo spiæ da di mostri stramesuæ, che son da tutte e bande, che son sensa unna forma e gh’an tutte e forme, che ne porrieivan sciaccâ quande veuan. Ste neutte de stæ, che gh’emmo tutti i barcoin averti, lô peuan ammiâne ciù ben drento cà e de fæto staneutte me son addesciou a-a cheita e ò visto un euggio gròsso comme un fanâ, ch’o m’ammiava da-o barcon. Son camminou à vedde, ma no gh’ea nisciun. «Mà! Mà!» - ò braggiou - «N’ammian, ne tëgnan sotta contròllo!». Ma tutt’assemme m’ò sovvegnuo che lê a no gh’ea, a no gh’é ciù da un muggio de anni. Ma quande semmo inte quarche peigo o tempo ch’o l’é passou o no conta ninte, e tutto comensa da-o prinçipio comme se no foïse mai intravegnuo ninte, inta nòstra vitta. E i rebighi do ninte se incroxan co-o ninte, e tutto l’ëse o l’é inscio de ninte. «Ne tëgnan tra e seu sampe, – ò dito – mi e ti e tutto o casamento».
Italiano: Ai piedi d’un muro

Ai piedi di un muro diroccato, dove canta il grillo, un notaio grigio e raggrinzito prendeva nota dei sassi che cadevano uno dietro l’altro nel lago della notte. Chiuse le porte a vetri del tramonto, quelli che hanno osato guardare dall’altra parte non hanno visto niente di niente; sotto un chiarore senza morte, solo un’acqua di cielo gocciolava a poco a poco in un secchio azzurro e lo riempiva fino all’orlo. E dal lago nasce tranquillo un fiore d’oscurità, che getta le sue radici attraverso la volta mortuaria dei cieli, una mano dalle lunghe dita che arrivano ai segreti della terra mai detti, le palpebre dei nostri predecessori ci guardano da sopra il chiarore debole delle nuvole che navigano nel pensiero. Di che cosa mi parli, muso di antiche lacrime? Quale verità conosci, oltre il muro degli anni? Ci inghiotte la gola dell’abisso, che ha la coda di serpente.

Ligure: A-i pê de unna miagia

A-i pê de unna miagia deroccâ, donde canta o grillo, un scrivan grixo e arrensenio o piggiava nòtta di sasci che cazzeiva un apreuvo à l’atro into lago da neutte. Stæte serræ e pòrte à veddri do tramonto, quelli che se son incallæ à ammiâ da l’atra parte no an visto ninte de ninte; sotta un ciæo sensa mòrte, solo che unn’ægua de çê a stissava cian cianin inte un bollacco turchin e a l’impiva fin a-a ziña. E da-o lago nasce paxe unna sciô d’oscuritæ, chi caccia e seu reixe de pe-o vòrto mortuäio di çê, unna man da-e longhe die ch’arrivan a-i segretti da tæra mai diti, e parpelle di nòstri predeçessoî n’ammian de d’ato a-o scciarô scernio de nuvie che navega into pensceo. De cöse ti me parli, moro de antighe agrime? Quæ veitæ ti conosci, de de là da miagia di anni? Ne còlla a goa do prefondo, ch’o l’à a coa de sagueggia.
Italiano: Lo scricchiolio delle ombre secche

Lo scricchiolio delle ombre secche nella notte incrina lo specchio impassibile dell’estate; chiamati dai loro sentieri di querce, le ombre raccolgono le fascine che gli serviranno per i mesi a venire e si avvicinano alle case degli uomini. Dall’alto dei boschi vengono a chiederci conto della nostra sconfitta, del tempo sprecato. Si odono già bussare alla nostra porta e mio padre si alza per andare ad aprire. «Non aprire – gli ho gridato – non aprire, per amor di Dio, la luce blu del mare è troppo grave e saggia, perché possa anche essere pietosa». Già la casa scrollava, muggiva sotto il peso degli anni. Ma papà ha aperto: solo il fruscio delle foglie aggrinzite, che fanno mulinello presso la soglia. Poi silenzio.

Ligure: O scroscî de ombre secche

O scroscî de ombre secche inta neutte o l’avveña o spegio pacciamocòvio da stæ; stæti ciammæ da-i seu sentê de roe, e ombre cheuggian e fasciñe che ghe servià pe-i meixi à vegnî e s’arrentiscian a-e cæ di òmmi. Da l’æn di bòschi vëgnan à ciammâne conto da nòstra derotta, do tempo asgreiou. Se sentan de za che ne piccan da-a pòrta e mæ poæ o stà sciù pe anâ à arvî. «No stâ à arvî – gh’ò criou – no stâ à arvî, pe amô do Segnô; a luxe bleu do mâ a l’é tròppo greive e säia, perché a pòsse ëse piosa ascì». De za a cà a locciava, a bruzziva sotta o peiso di anni. Ma o poæ o l’à averto: solo che o fô de feugge aggreppie, che fan moinello da-o passetto da pòrta. Dapeu scilençio.
Italiano: La giostra

Molte volte, su queste strade piene di polvere e di spazzatura, la giostra arriva all’improvviso, senza che nessuno ne sappia niente, ma i bambini, che sono coloro che più di tutti dovrebbero aspettarla, con la voglia di scherzare e di giocare, ne hanno quasi paura. Ai genitori sembra impossibile che i bambini non vogliano salirci sopra per divertirsi. Magari questa giostra sta mesi senza farsi vedere e poi, improvvisamente, rotola stracciona proprio  qui, come una trottola, che gira e scrolla senza fermarsi, con tutti i suoi cenci grigi che fanno mulinello in piazza. A spingerla con una mano sola c’è una vecchia piccola e raggrinzita, che dà i biglietti, spinge la giostra per imprimerle velocità e sembra fatta di stracci anche lei, con due occhi piccoli, che voi direste non vedano niente e invece vedono tutto. Alcuni raccontano che la giostra a volte è partita senza fare scendere nessuno, veloce come è venuta, si è accartocciata e rimpicciolita fino a diventare una pallina di stracci e, prima che qualcuno potesse fare qualcosa, si è nascosta dietro la coda di paglia del nostro occhio destro, dove vanno a nascondersi tutte le cose e le persone, che hanno la coda di paglia e non vogliono più farsi vedere.

Ligure: A giòstra

De belle vòtte, in sce ste stradde piñe de pua e de rumenta, a giòstra a l’arriva a-a cheita, sensa che nisciun no ne sacce ninte; ma i figgeu, che son quelli che ciù de tutti dovieivan aspëtâla, co-a coæ de treppâ e de zugâ, n’an tòsto poia. I poæ e e moæ ghe pâ imposcibile che i figgeu no veuggian montâghe in çimma à demoâse. Magara sta giòstra a stà di meixi ch’a no se fa vedde e dapeu, tutt’assemme, a s’arrigoela astrassonâ pròpio chì, pægio de unna ziardoa, ch’a gia e a lòccia sensa fermâse, con tutte e seu çinse grixe che fan remoin in sciâ ciassa. À sponciâla con unna man sola gh’é unna vegia picciña e aggreppia, ch’a dà i biggetti, a l’arronsa a giòstra pe dâghe veloxitæ e a pâ fæta de strasse lê ascì, con doî euggi menui, che voî diësci che no veddan ninte e in cangio veddan tutto. Çertidun conta che di viægi a giòstra a l’é partia sensa fâ chinâ nisciun; lesta comm’a l’é vegnua, a s’é incartinâ e impiccinia fin à vegnî unna balletta de strasse e, avanti che nisciun no poëse fâ ninte, a s’é intaffoâ derê a-a coa de paggia do nòstro euggio drito, donde se va à asconde tutte e cöse e e persoñe, che gh’an a coa de paggia e no veuan ciù fâse vedde.
Italiano: I soldi

Non lo senti, che tutti questi soldi nelle tasche ti rendono più pesante? E anche questi discorsi ti pesano addosso, ma te li devi lasciare scivolare sopra, come un’acqua chiara sui ciottoli del greto, dove vedi ciò che è stato e ciò che sarà il mondo. Bisogna svolgere questo gomitolo di idee che ti fanno ingombro nel cervello. Un bambino in braccio al papà piagnucola nella sua lingua cose che nessuno conosce e la canzone delle cicale si nasconde dietro i muri del cimitero, tra le cose che non sono più, ma che ci spiano da dietro l’ombra grande della coscienza; da lì scorre il fiume di stelle e si versa nei golfi dell’uva a settembre. Fra i prati umidi della notte io vorrei navigare e tornare solo a quell’ora del mattino, quando la campanella suona sull’orlo dell’aurora.

Ligure: I dinæ

No ti ô senti, che tutti sti dinæ inte stacche te rendan ciù peson? E sti raxonamenti ascì, te peisan adòsso, ma ti te î devi lasciâ scuggiâ de d’ato, comme unn’ægua ciæa in scî risseu da  giæa, donde ti veddi cös’o l’é stæto e cös’o saiâ o mondo. Bisà desgheugge sto remescello de idee che te fan imbrumme inte çervelle. Un figgeu in brasso a-o papà o rangogna inta seu lengua de cöse che nisciun no conosce e a canson de çigae a s’asconde derê e miage do çemetëio, tra e cöse che no son ciù, ma che n’aggueitan de derê à l’ombra grande da consciensa; de lì score o sciumme de stelle e o se veua inti gorfi de l’uga à settembre. De pe-i proei umei da neutte mi vorrieiva navegâ e vegnî in derê solo che à quell’oa da mattin, quande a campanetta a seunna in sce l’oexin de l’öroa.
Italiano: Le armate angeliche

Ai capitani delle armate angeliche, che sono discesi con le loro navi nel ruscello del vicolo, dove si specchia l’ultima luce della notte, i vigili hanno contestato il divieto di sosta. Non passa mai più quest’autunno del mondo, ma le foglie cadono secche nei giardini solitari, dove i bambini non vanno più a giocare, dove si allungano le ombre delle querce nei viali, con i monumenti di marmo che gli fanno ala. Così gli angeli se ne sono andati e mai più verranno, neppure nel giorno del giudizio; ci lasceranno qui a morire dal sonno e dalla noia, nell’immobilità del tempo, che non vuole passare. Come da una marea che sale, ci facciamo portare verso spiagge tiepide, che nessuno conosce; verso l’ora del tramonto, il riflesso della gran luce aspetta il miracolo sulle nuvole e sul mare, mentre i professori di filosofia sono impegnati a rimestare l’acqua nel secchio.

Ligure: E armæ angeliche

A-i capitanni de armæ angeliche, che son chinæ co-i seu barchi into rianetto do carroggio, donde se spegia l’urtima luxe da neutte, i cantonê an contestou o divieto de sòsta. O no passa mai ciù st’ötunno do mondo, ma e feugge creuvan secche inti giardin solitäi, donde i figgeu no van ciù à demoâse, donde se allonghisce e ombre de roe inte allee, co-i monumenti de marmao che ghe fan spallea. Coscì i angei se n’en anæti e mai ciù vegnian, manco into giorno do giudiçio; ne lascian chì à moî da-o seunno e da l’erlia, inte l’inmobilitæ do tempo, ch’o no veu passâ. Comme da unna marea ch’a monta, se femmo portâ verso mæñe teie, che no sa nisciun; verso l’oa do tramonto, l’imbatto da gran luxe o l’aspeta o miacoo in scê nuvie e in sciô mâ, tanto che i professoî de filosofia ghe dan e ghe dan à remesciâ l’ægua into bollacco.
Italiano: Lo specchio profondo

Lo specchio profondo in fondo alla mia stanza di notte non riflette alcunché; ma a dire il vero io non oso andare a vedere, perché non so chi è che potrebbe venirmi incontro dalle lontananze degli anni, in quelle notti in cui non riesco a dormire. Una volta ho provato a lasciare la finestra aperta, in modo che la luce di fuori entrasse nella camera, mentre uno spiraglio di luce permetteva di guardare nello specchio, ma tutte le figure del passato vengono a riempire lo specchio e tutte spariscono nello stesso buio da dove sono venute; la loro testa di serpente tocca la coda e se ne vanno. Le parole guidano e reggono questo gioco, che non ha niente dietro, vanno e vengono come api che ronzano attorno all’alveare, ma non costruiscono alcunché di duraturo, solo fruscio e ombre, che sul momento sembrano grandiose architetture e subito crollano nel buio di poco prima.

Ligure: O spegio fondo

O fondo spegio a-o fondo da mæ stançia quande l’é neutte o no spegia ninte; ma à dî a veitæ mi no me incallo à anâghe à vedde, perché no so chi l’é che porriæ vegnîme incontra da-e lontananse di anni, inte quelle neutte che no arriëscio à dormî. Unna vòtta ò provou à lasciâ o barcon averto, de mainea che a luxe de feua a l’intresse inta stançia, tanto che un resciöo de ciæo o consentisse d’ammiâ drento o spegio, ma tutte e figue do passou vëgnan à impî o spegio e tutte scentan into mæximo scuo de donde ne son vegnue; a seu testa de sangueggia a tocca a coa e se ne van. E poule ghian e rezan sto zeugo, che de derê no gh’é ninte, ne van e ne vëgnan comme de avie che borboña d’in gio a-o boggio, ma no tian sciù ninte ch’o l’indue, solo che fô e ombre, che in sciô momento pan de grandiose architettue e de drito deruan into scuo de un pö avanti.
Italiano: Il sotterraneo

Non so da quanto tempo sto chiuso in questo sotterraneo con queste luci gialle e fioche; non so nemmeno dire da quanto tempo vi sono entrato e dove stavo quando ero giovane, ho solo ricordi sbiaditi della mia vita di fuori. Vado avanti e indietro in alcune stanze poste su molti piani, che scendono verso un fondo che non si sa dove va, trovo il mangiare conservato in certi armadi, e chissà chi me lo ha lasciato. Chissà poi chi vuole prendere in giro questo pupazzetto, che trovo ogni tanto posato su qualche mobile, oppure impiccato a un filo che pende dal soffitto? Ha un faccino patito che non vi so dire e sul petto una scritta, che sembra la pubbilictà di una marca di caffè. Forse mi vuole dire che è come me, che taccio perché ho già detto tutto, o che taccio perché ho ancora da dire tutto.

Ligure: O sotterraneo

No sò da quante tempo staggo serrou inte sto sotterraneo con ste luxe giane e meze asmòrte; no sò manco ciù dî da quante l’é che ghe son introu, e donde stava quand’ea zoeno, gh’ò solo che di regòrdi spersci da mæ vitta de feua. Vaggo avanti e in derê inte de stançie misse in sce tanti cen, che chiñan verso un fondo che no se sa donde se va, treuvo o mangiâ conservou inte di armäi, che chisà chi me l’à lasciou. E chisà chi o veu piggiâ in gio sto babaccetto, che treuvo d’ògni un pittin pösou in sce quarche mòbile ò donca appiccou à un fî ch’o pende da-o soffito? O te gh’à un morin peio che no ve sò dî e in sciô steumago unna scrita, ch’a pâ unna marca de cafè. Magara o me veu dî ch’o l’é comme mi, che taxo perché ò za dito tutto, ò che taxo perché ò ancon da dî tutto.
Italiano: # Situazione ed evoluzione

Il campo di alta pressione retrocede sotto l'impulso di correnti fresche atlantiche determinando una prima fase perturbata a Levante tra sabato sera e domenica notte, successive ampie schiarite, soprattutto su Centro-Ponente; seguirà un nuovo peggioramento con calo termico da lunedì

# Stato del cielo

Tra Savonese e Genovesato molto nuvoloso con deboli piogge in corrispondenza degli addensamenti più consistenti. Irregolarmente nuvoloso o nuvoloso altrove

# Temperature

stazionarie o in lieve calo

# Umidità

Su valori alti

# Venti

tra deboli e moderati meridionali

# Mare

poco mosso

# Segnalazioni di Protezione Civile

nessuna

Ligure: # Scituaçion e evoluçion

O campo d'erta prescion o va inderê sotta a fòrsa de corrente fresche atlantiche con determinâ unna primma fase perturbâ à Levante tra sabbo a-a seia e domenega a-a neutte, dapeu larghe avertue, sorviatutto in sciô Çentro-Ponente; apreuvo vegnià un neuvo pezoamento con temperatue in cheita da lunesdì

# Stato do çê

Tra Savoneise e Zeneise assæ nuvio con pöca ægua in correspondensa di addensamenti ciù spessi. Nuvie desperse ò nuvio da-e atre parte

# Temperatue

staçionäie ò in cheita legia

# Umiditæ

In sce l'erto

# Venti

tra mòlli e moderæ da-o meridion

# Mâ

pöco remesciou

# Segnalaçioin da Proteçion Çivile

nisciuña
Italiano: # Situazione ed evoluzione

L'arrivo di una potente perturbazione dalla Francia porta condizioni di spiccato maltempo con nubi, piogge e forti temporali. Parziale miglioramento nel fine settimana

# Stato del cielo

Giornata perturbata con cielo coperto e precipitazioni diffuse anche a carattere di rovescio o temporale a tratti forte. Intensificazione dei fenomeni da sera

# Temperature

Stazionarie

# Umidità

Su valori alti

# Venti

Moderati o forti meridionali a Levante, dai quadranti settentrionali a Ponente

# Mare

Molto mosso o mosso

# Segnalazioni di Protezione Civile

Piogge, temporali, vento

Ligure: # Scituaçion e evoluçion

L'arrivo de unna fòrte perturbaçion da-a Fransa o pòrta de condiçioin de tempo grammo in davei con nuvie, ægua e borrasche fòrte. Megioamento in parte a-a fin da settemaña

# Stato do çê

Giornâ perturbâ con çê accabannou e preçipitaçioin generalizzæ anche con derui ò borrasca à momenti fòrte. Intenscificaçion di fenòmeni da-a seia

# Temperatue

Staçionäie

# Umiditæ

In sce l'erto

# Venti

Moderæ ò fòrti da-o meridion à Levante, da-i quaddranti do settentrion à Ponente

# Mâ

Assæ remesciou ò remesciou

# Segnalaçioin da Proteçion Çivile

Ægua, borrasche, vento
Italiano: # Situazione ed evoluzione

La regione continua a essere interessata da un flusso sudoccidentale umido e instabile che pilota una serie di perturbazioni; temporanee schiarite alternate ad addensamenti più consistenti a Levante mercoledì; passaggio perturbato con piogge e rovesci localmente temporaleschi a Levante tra giovedì pomeriggio e le prime oe di venerdì, successive ampie schiarite a partire da Ponente; sabato nubi irregolari, domenica nuovo aumento della nuvolosità con possibili piogge.

# Stato del cielo

Schiarite su Centro-Ponente seppur con passaggi di velature anche estese dal pomeriggio. Cielo più nuvoloso a Levante per l'insistenza di un flusso umido e instabile sudoccidentale; possibili rovesci sparsi più probabili sui rilievi e isolati temporali su Spezzino orientale

# Temperature

massime in aumento

# Umidità

Su valori medio-alti

# Venti

moderati meridionali con rinforzi da sudovest sui capi di Ponente e sui rilievi, rotazione da nordovest in serata su Savonese

# Mare

molto mosso o localmente agitato per onda di libeccio in temporaneo calo e nuovo aumento dal pomeriggio-sera

# Segnalazioni di Protezione Civile

bassa probabilità di temporali forti a Levante; vento forte da sudovest sulla costa di Ponente; mare localmente agitato

Ligure: # Scituaçion e evoluçion

A region a l'é interessâ delongo da un flusso da sud-ponentin umido e instabile ch'o commanda unna fia de perturbaçioin; avertue de passaggio alternæ à di addensamenti ciù spessi à Levante mäcordì; passaggio perturbou con ægua e derui, inte çerti ponti à borrasca, à Levante tra zeuggia depoidisnâ e e primme oe de venardì, dapeu larghe avertue à partî da Ponente; sabbo nuvie desperse, domenega torna ciù nuvio con reisego d'ægua.

# Stato do çê

Avertue in sciô Çentro-Ponente sciben con di passaggi de nuvie ræe ascì esteise da-o poidisnâ. Çê ciù nuvio à Levante pe l'inscistensa de un flusso umido e instabile sud-ponentin; reisego de derui spantegæ ciù façili in scî bricchi e borrasche isoæ in sciô Spezzin de levante

# Temperatue

mascime in montâ

# Umiditæ

In sciô mezo-erto

# Venti

moderæ da-o meridion con rinfòrsi da sud-òvest in scî cäi de Ponente e in scî bricchi, gio da nòrd-òvest a-a seia in sciô Savoneise

# Mâ

assæ remesciou ò fòrte inte çerti ponti pe-e onde de lebeccio in cheita pe-o momento e torna in montâ da-o poidisnâ-seia

# Segnalaçioin da Proteçion Çivile

basso reisego de borrasche fòrte à Levante; vento fòrte da sud-òvest in sciâ riva de Ponente; mâ fòrte inte çerti ponti
Italiano: # Situazione ed evoluzione

Lunedì il passaggio di una potente perturbazione porta cielo coperto con piogge diffuse e forti temporali. Attenuazione dei fenomeni e ritorno del sole da Ponente nelle prime ore di Martedì ma già nella giornata di Mercoledì torneranno nubi e piogge. Prosieguo della settimana all'insegna del maltempo.

# Stato del cielo

Condizioni di spiccato maltempo con piogge diffuse anche di forte intensità accompagnate da rovesci o temporali organizzati e localmente persistenti soprattutto sul centro-Levante

# Temperature

complessivamente in diminuzione a Ponente, stazionarie o in aumento a Levante

# Umidità

Su valori prossimi alla saturazione

# Venti

fino a burrasca forte da Sud-Est sul Centro-Levante con raffiche intorno 100 km/h sulle zone costiere, fino a forti settentrionali su imperiese in rotazione da Sud-Ovest

# Mare

mare fino ad agitato per onda di Scirocco con possibili mareggiate sulle coste esposte del Centro-Levante

# Segnalazioni di Protezione Civile

piogge fino a forti con cumulate anche elevate, probabili temporali forti, mareggiate, venti fino a burrasca forte

Ligure: # Scituaçion e evoluçion

Lunesdì o passaggio de unna fòrte perturbaçion o pòrta do çê accabannou con ægua generalizzâ e borrasche fòrte. Fenòmeni ammermæ e torna sô da Ponente inte primme oe de mätesdì ma za inta giornâ de mäcordì tornià nuvie e ægua. Settemaña avanti co-o tempo grammo.

# Stato do çê

Condiçioin de tempo grammo in davei con ægua generalizzâ anche fòrte accompagnâ da derui ò borrasche organizzæ e perscistente inte çerti ponti sorviatutto in sciô Çentro-Levante

# Temperatue

inte l'insemme in cheita à Ponente, staçionäie ò in montâ à Levante

# Umiditæ

Vexin a-a saturaçion

# Venti

fin à borrasca fòrte da Sud-Est in sciô Çentro-Levante con de raffeghe in scî 100 km/h in scê rivee, fin à fòrti da-o settentrion in sce l’impëieise apreuvo à giâ da Sud-Òvest

# Mâ

mâ fin à fòrte pe l'onda de Sciöco con reisego de mouxi in scê rive espòste do Çentro-Levante

# Segnalaçioin da Proteçion Çivile

ægua fin à fòrte in quantitæ ascì erte, reisego de borrasche fòrte, mouxi, venti fin à borrasca fòrte
Italiano: # Situazione ed evoluzione

Graduale miglioramento delle condizioni atmosferiche sulla Regione, con progressiva attenuazione del flusso meridionale. Le condizioni atmosferiche non risulteranno, però, pienamente stabili nei prossimi giorni per via dell'azione di una saccatura nord atlantica sull'Europa occidentale, che coinvolgerà principalmente il settentrione italiano con un'avvezione di aria più fresca in quota.

# Stato del cielo

Tempo prevalentemente soleggiato, con maggiori addensamenti sui rilievi del Centro-Levante associati a qualche locale rovescio durante le ore pomeridiane

# Temperature

generalmente stazionarie

# Umidità

Su valori medi

# Venti

meridionali, da moderati fino a forti

# Mare

molto mosso ovunque

# Segnalazioni di Protezione Civile

vento, mare

Ligure: # Scituaçion e evoluçion

Megioamento de maniman de condiçioin atmosferiche in sciâ Region, con progrescivo ammermâse do flusso da-o meridion. E condiçioin atmosferiche, però, no se mostrian stabile areo inti giorni che vëgne pe caxon de l'açion de unna saccatua nòrd-atlantica in sce l'Euröpa de Ponente, ch'a l'interessià mascime o settentrion italian con unn'avveçion d'äia ciù fresca in quöta.

# Stato do çê

Pe-o ciù sô, con ciù addensamenti in scî bricchi do Çentro-Levante insemme à quarche deruo inte çerti ponti inte oe de poidisnâ

# Temperatue

pe-o ciù staçionäie

# Umiditæ

In sciô mezo

# Venti

da-o meridion, da moderæ fin à fòrti

# Mâ

assæ remesciou da tutte e parte

# Segnalaçioin da Proteçion Çivile

vento, mâ
Italiano: # Situazione ed evoluzione

Domenica assisteremo al transito di una perturbazione poco attiva sulla Liguria, mentre nei primi giorni della prossima settimana si instaurerà un flusso umido di correnti meridionali marittime, con associate nubi basse su molte zone

# Stato del cielo

Sereno o poco nuvoloso con il transito di velature, più estese in serata

# Temperature

massime in aumento

# Umidità

Su valori medi

# Venti

tra deboli e moderati, variabili nelle zone interne, dai quadranti meridionali lungo le coste con locali regimi di brezza.

# Mare

localmente agitato su estremo Levante per onda lunga di libeccio in scaduta, tra mosso e molto mosso su Centro-Ponente

# Segnalazioni di Protezione Civile

mare

Ligure: # Scituaçion e evoluçion

Domenega ascistiemo a-o passaggio de unna perturbaçion pöco attiva in sciâ Liguria, incangio inti primmi giorni da settemaña che vëgne comensià un flusso umido de corrente de mâ da-o meridion, con insemme de nuvie basse in sce ben ben de zöne

# Stato do çê

Sen ò pöco nuvio co-o passaggio de nuvie ræe,  ciù esteise inta seiaña

# Temperatue

mascime in montâ

# Umiditæ

In sciô mezo

# Venti

tra mòlli e moderæ, variabili inte zöne interne, da-i quaddranti do meridion in sciâ riva à brixa inte çerti ponti.

# Mâ

fòrte inte çerti ponti in sce l'estremmo Levante pe l'onda longa de lebeccio in cheita, tra remesciou e assæ remesciou in sciô Çentro-Ponente

# Segnalaçioin da Proteçion Çivile

mâ
Italiano: # Situazione ed evoluzione

Sabato sereno, sebbene con qualche velatura. Disordinato aumento della nuvolosità nel corso della Domenica che preannuncia un Lunedì grigio. Probabile parentesi di maltempo Martedì, seguita però dal rapido ritorno del sole, che sembra destinato ad accompagnarci per buona parte della prossima settimana

# Stato del cielo

Una potente rimonta dell'alta pressione porta una giornata di sole, disturbato da sottili velature e da locali addensamenti sui rilievi la sera

# Temperature

In calo nei valori massimi

# Umidità

Su valori medio-bassi

# Venti

deboli tra Sud-Est e Sud-Ovest o di direzione variabile

# Mare

poco o localmente mosso a Levante nelle prime ore del pomeriggio

# Segnalazioni di Protezione Civile

Nulla da segnalare

Ligure: # Scituaçion e evoluçion

Sabbo sen, ascì con quarche nuvia ræa. Aumento abrettio de nuvie inta giornâ de domenega ch'a l'annonçia un lunesdì grixo. Probabile parentexi de tempo grammo mätesdì, apreuvo però torna fito o sô, ch'o pâ destinou à accompagnâne pe boña parte da settemaña che vëgne

# Stato do çê

Unna fòrte remontâ de l'erta prescion a pòrta unna giornâ de sô, desturbou da nuvie ræe e da addensamenti inte çerti ponti in scî bricchi a-a seia

# Temperatue

in cheita e mascime

# Umiditæ

In sciô mezo-basso

# Venti

mòlli tra sud-est e sud-òvest ò de direçion variabile

# Mâ

bollezzumme ò remesciou inte çerti ponti à Levante inte primme oe depoidisnâ

# Segnalaçioin da Proteçion Çivile

ninte da segnalâ
Italiano: # Situazione ed evoluzione

L'anticiclone atlantico si estende fino a latitudini polari favorendo il richiamo di correnti settentrionali via via più fredde verso il Mediterraneo. Venerdì soleggiato con locali addensamenti pomeridiani, brusco ingresso di venti settentrionali nella notte con rinforzi fino a burrasca forte. Sabato soleggiato e ventoso, temperature in calo soprattutto in quota. Domenica inizialmente soleggiato con nubi in aumento dal pomeriggio. Lunedì possibili deboli piogge sparse e neve sui rilievi più alti per l'arrivo di una perturbazione

# Stato del cielo

In prevalenza soleggiato con locali addensamenti di nubi basse costiere specie sul Centro-Levante

# Temperature

in generale calo, locale aumento delle massime sui versanti padani

# Umidità

Su valori medio-alti

# Venti

deboli in prevalenza meridionali in rotazione e deciso rinforzo da Nord dalla tarda serata, fino a burrasca con possibili raffiche oltre 90-100 km/h nella notte

# Mare

poco mosso in aumento a mosso la sera per onda lunga di libeccio

# Segnalazioni di Protezione Civile

vento settentrionale fino a burrasca

Ligure: # Scituaçion e evoluçion

L'antiçiclon atlantico o s'estende fin a-e latitudine polare con aggiuttâ o reciammo de corrente da-o settentrion de maniman ciù freide verso o Mediterraneo. Venardì sen con di addensamenti depoidisnâ inte çerti ponti, arrivo a-a cheita de venti da nòrd inta neutte con di rinfòrsi fin à borrasca fòrte. Sabbo sen e ventoso, temperatue in cheita mascime in quöta. Domenega a-o comenso sen con nuvie in aumento da-o poidisnâ. Lunesdì reisego d'ægua legia spantegâ e neive in scî bricchi ciù erti pe l'arrivo de unna perturbaçion

# Stato do çê

Pe-o ciù sô con di addensamenti inte çerti ponti de nuvie basse in sciâ riva mascime in sciô Çentro-Levante

# Temperatue

pe-o ciù in cheita, mascime in montâ inte çerti ponti in sciô versante padan

# Umiditæ

In sciô mezo-erto

# Venti

mòlli pe-o ciù da-o meridion apreuvo à giâ e rinfòrso netto da Nòrd da-a tarda seiaña, fin à borrasca con poscibile raffeghe à 90-100 km/h e passa inta neutte

# Mâ

bollezzumme in aumento à remesciou a-a seia pe l'onda longa de lebeccio

# Segnalaçioin da Proteçion Çivile

vento da-o settentrion fin à borrasca